**Kaposvár Megyei Jogú Város**

**Jegyzője**

1. változat

**ELŐTERJESZTÉS**

**a Népjóléti Bizottság által az Egészségügyi és Szociális Támogatási Keret terhére**

**2016. évben kiírt pályázatról**

Kaposvár Megyei Jogú Város Közgyűlésének Népjóléti Bizottsága a korábbi évek gyakorlatának, valamint az egyes bizottsági hatáskörben felhasználható alapok kezeléséről rendelkező 51/1995. (XII. 29.) önkormányzati rendeletben foglaltak alapján 2016. évben is pályázati úton kíván támogatást nyújtani a rendelkezésére álló Egészségügyi és Szociális Támogatási Keretből a kaposvári székhelyű egészségügyi és szociális területen működő társadalmi, gazdasági, civil szervezetek részére.

A Támogatási Keretből *„a Bizottság támogatja azokat a kezdeményezéseket, amelyeknek célja, a betegségekkel, társadalmi beilleszkedési zavarokkal küzdő emberek hozzásegítése az emberhez méltó élethez, …illetve amelyeknek célja a lakosság egészségének megőrzése, az egészség helyreállítása, és az egészséges életmódra való ösztönzés. Támogatja továbbá a Bizottság azokat az akciókat – rendezvények, táborok, kirándulások, tanulmányutak –, amelyek ugyanezen célok megvalósítását segítik elő.”*

A fenti rendelet 8. §-a szabályozza a pályázati eljárást, miszerint a Támogatási Keretből jogi személyek és jogi személyiséggel nem rendelkező más szervezetek igényelhetnek támogatást. Támogatásban az a szervezet részesülhet, amely a működéshez szükséges nyilvántartásba vétellel, illetve bejegyzéssel rendelkezik, és azt igazolja.

A rendelet 4.§ (4) bekezdés b) pontja alapján támogatásban részesíthetők az önkormányzati és településrészi programok, beruházások, rendezvények lebonyolítása kapcsán költségvetési intézmények is.

A Támogatási Keretből nem adható támogatás olyan célra, amely esetben más támogatási lehetőség a kérelmező rendelkezésére áll.

A fenti önkormányzati rendelet 3. §-a alapján a bizottsági támogatási keret 1/5-ét tartalékképzésre kell fordítani, amelyet különös méltánylást érdemlő esetben pályázaton kívüli támogatásra lehet fordítani. A Népjóléti Bizottság rendelkezésére álló keretösszeg 2016. évben 200.000,- Ft. A fenti szabályra való tekintettel a pályáztatásra fordítható összeg 160.000,- Ft.

Az előterjesztéshez csatoljuk a pályázati felhívás tervezetét, valamint a kérelmek elbírálását segítő egységes pályázati adatlapot.

**Kaposvár, 2016. január 25.**

**dr. Csillag Gábor**

 **jegyző**

**HATÁROZATI JAVASALAT:**

Kaposvár megyei Jogú Város Közgyűlésének Népjóléti Bizottság pályázatot ír ki kaposvári székhelyű, egészségügyi és szociális területen működő társadalmi, gazdasági, civil szervezetek részére az Egészségügyi és Szociális Támogatási Keret terhére 160.000,- Ft összegre, 2016. március 15-i benyújtási határidővel, az előterjesztés mellékletét képező pályázati felhívás szerinti tartalommal.

Felelős: Torma János tanácsnok

Közreműködő: Nagyné Horváth Mónika népjóléti referens

Határidő: 2016. február 29. (pályázat kiírására)

*P á l y á z a t i f e l h í v á s*

Kaposvár Megyei Jogú Város Közgyűlésének Népjóléti Bizottsága az átruházott hatáskörben felhasználható alapok kezeléséről szóló, többször módosított 51/1995. (XII. 29.) önkormányzati rendelet alapján **pályázatot hirdet** kaposvári székhelyű, egészségügyi és szociális területen működő társadalmi, gazdasági, civil szervezetek részére

**1. A pályázat célja:**

A kaposvári székhelyű egészségügyi és szociális területen működő társadalmi, gazdasági, civil szervezetek azon kezdeményezéseinek, akcióinak, rendezvényeinek támogatása, amelyeknek célja a betegségekkel, társadalmi beilleszkedési zavarokkal küzdő emberek hozzásegítése az emberhez méltó élethez, illetve amelyeknek célja a lakosság egészségének megőrzése, az egészség helyreállítása, és az egészséges életmódra való ösztönzés.

**2. A rendelkezésre álló keretösszeg mértéke és forrása**

A pályázat támogatására rendelkezésre álló keretösszeg 160.000,- forint, amelyet Kaposvár Megyei Jogú Város Önkormányzata költségvetésében az Egészségügyi és Szociális Támogatási Keretben elkülönített összeg biztosít.

**3. A pályázaton igényelhető támogatás formája és összege**

A támogatás vissza nem térítendő pénzbeli támogatás. A támogatási összeg folyósítására a Népjóléti Bizottság döntését követően, a támogatási megállapodás aláírása után számlára utalással kerül sor. Alapítványok támogatása esetén a Közgyűlés egyetértő döntése is szükséges a támogatás folyósításához.

**4. Pályázatot nyújthatnak be**

A kaposvári székhelyű egészségügyi és szociális területen működő társadalmi, gazdasági, civil szervezetek, amelyek a működéshez szükséges nyilvántartásba vétellel, illetve bejegyzéssel rendelkeznek, és ezt hiteles dokumentummal igazolják.

Civil szervezet (társadalmi szervezet, egyesület, alapítvány) esetében a pályázat benyújtásának feltétele a [www.kph.kaposvar.hu](http://www.kph.kaposvar.hu) honlap civil oldalán történő regisztráció.

**5. A pályázat benyújtása**

Pályázati adatlapon történik, amely a Polgármesteri Hivatal Titkársági Igazgatóságán vehető át (Kaposvár, Kossuth tér 1., régi épület I/104. szoba), illetve letölthető a [www.kph.kaposvar.hu](https://kph.kaposvar.hu)városi internetes honlapról.

*A pályázat benyújtásának helye:*

Kaposvár Megyei Jogú Város Polgármesteri Hivatal Titkársági Igazgatósága, Kaposvár, Kossuth tér 1., régi épület I/104. szoba

*A pályázat benyújtásának határideje:*

**2016. március 15.**

A borítékra kérjük ráírni: **„Népjóléti Bizottsági pályázat 2016.”**

**6. Pályázati feltételek**

Egy pályázó szervezet csak egy pályázatot nyújthat be. Nem fogadható el azon szervezetek pályázata, amelyek a 2015. évben kapott pályázati összeg felhasználásáról nem számoltak el. A pályázati program megvalósításának végső határideje 2016. december 31. A megvalósítási határidő meghosszabbítására csak egy alkalommal és rendkívüli indok esetén van mód.

**7. A pályázat keretében támogatandó tevékenységek**

Olyan kaposvári lakosok számára nyújtott konkrét egészségügyi és szociális szolgáltatások, tevékenységek, rendezvények, akciók, amelyek államilag nem finanszírozottak és közösségi célokat szolgálnak.

**8. A pályázat elbírálása**

A pályázatok elbírálására a soron következő Népjóléti Bizottsági ülésen kerül sor. A Bizottság döntése ellen fellebbezésnek helye nincs.

**9. A pályázat eredményének közzététele**

A bizottság döntéséről valamennyi pályázó írásban értesítést kap.

**10. A támogatás felhasználási feltételei**

A támogatás csak a pályázatban meghatározott programra használható fel. A felhasználás részletes szabályait a támogatási szerződés rögzíti.

**Kaposvár, 2016. február 25.**

|  |
| --- |
| **Torma János** |
| ***a Népjóléti Bizottság tanácsnoka*** |

# Kaposvár Megyei Jogú Város Közgyűlésének

**Népjóléti Bizottsága**

## Pályázati adatlap

## Kaposvár Megyei Jogú Város Közgyűlésének Népjóléti Bizottsága

**által 2016. évben kiírt pályázathoz**

**1./ A pályázó szervezet neve, székhelye, címe:**

……………………………………………………………………………………………………………………………………………………………………………………

**A pályázó szervezet bírósági nyilvántartásban szereplő hivatalos képviselője, elérhetősége (cím, telefon, e-mail cím):**

…………………………………………………………………………………………...

**A program témafelelőse:** …………………………………………………………....

**Telefonszáma, e-mail címe:** …………………………………………………………....

**Számlavezető pénzintézete:** …………………………………………………………....

**Számlaszáma:** …………………………………………………………....

**A bírósági nyilvántartásba vételről szóló végzés 30 napnál nem régebbi hiteles másolatát kérjük csatolni.**

**2./ A pályázó szervezet rövid bemutatása:**

 **(tevékenysége, célkitűzései, tagjainak köre, létszáma)**

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

**3./ A konkrét program bemutatása, melyhez a támogatást kéri:**

…………………………………………………………………………………………………………………………………………………………………………………………………………………………………………………………………………………………………………………………………………………………………………

**A program megvalósításának helye, ideje:**

…………………………………………………………………………………………………………………………………………………………………………………………………………………………………………………………………………………………………………………………………………………………………………

**A résztvevők köre, száma:**

…………………………………………………………………………………………………………………………………………………………………………………………………………………………………………………………………………………………………………………………………………………………………………

**A pályázati program illeszkedése a pályázati célhoz:**

……………………………………………………………………………………………………………………………………………………………………………………….…………………………………………………………………………………………..……………………………………………………………………………………...

**4./ A pályázati program költségvetése:**

⚫ Teljes költsége…………………...

⚫ A költségek részletezése (pl.: bérleti díj, tárgyi eszköz beszerzés, anyagköltség, szállítás, munkadíj, tiszteletdíj, étkezés, szállás, utazás, stb.)

………………………………………………………………………………………………………………………………………………………………………………………………………………………………………………………………………………

 ⚫ Saját erő mértéke …………………...

 ⚫ Más forrásból rendelkezésre álló, illetve igényelt összeg …………………...

 ⚫ Igényelt támogatás összege, költségtípusonként részletezve

………………….....................................................................................................................................................................................................................................................................................................................................................................................................

 ⏺ A 2015. évben kapott támogatás összege, és az elszámolás időpontja

(amennyiben releváns)

…………………………………………………………………………………………………..

# Kaposvár, 2016. …………………………

………..………………………………………

*a szervezet képviseletére jogosult aláírása*

P.H.